Zapisnik sjednice Školskoga odbora

održane 20. listopada 2017.g. u 10,00 sati

Nazočni su: Božena Ursa Starc, Goran Sauka, Dino Kalinić i Kristina Vitek.

Sjednici Školskog odbora nazoči ravnateljica škole Dubravka Lemac i Darija Benaković, knjižničarka u svojstvu zapisničara.

Zbog obaveza članova Školskog odbora, sjednica Školskog odbora počinje sa radom u 10,00 sati.

Predsjednica Školskog odbora Božena Ursa Starc je pozdravila nazočne, utvrdila da su nazočni svi članovi, te je pročitala:

Dnevni red:

1. Verifikacija zapisnika sa sjednice školskog odbora od 28. rujna 2017.
2. Donošenje odluke o usvajanju Izmjena i dopuna Statuta Osnovne škole Mitnica, Vukovar
3. Prijem po raspisanom natječaju na određeno vrijeme za:
* Učiteljicu prirode, biologije i kemije – 1 izvršitelj, puno radno vrijeme
* Učiteljicu likovne kulture – 1 izvršitelj, nepuno radno vrijeme
1. Imenovanje voditelja Školske zadruge
2. Razno

Ravnateljica je predložila još jednu točku dnevnoga reda:

* Davanje suglasnosti za rad do 60 dana za njemački jezik Nataši Agatić.

Dopunjeni dnevni je red jednoglasno prihvaćen.

Ad. 1.

Predsjednica je pročitala najvažnije zaključke zapisnika sjednice 28. rujna 2017. Zapisnik je jednoglasno prihvaćen.

Ad. 2.

Ravnateljica je izvijestila o promjenama koje je bilo nužno unijeti u Statut, što je povezano s novim Pravilnikom o pedagoškim mjerama koji je donijelo Ministarstvo.

Odluka o davanju prethodne suglasnosti na prijedlog izmjena i dopuna Statuta Osnovne škole Mitnica,
Vukovar KLASA: 602-02/17-01/17, URBROJ: 2196/1-03-17-2 usvojena na 3. sjednici Županijske skupštine Vukovarsko-srijemske županije održane 21. rujna 2017.g., o odobravanju izmjena Statuta je stigla u školu, te Izmjene i dopune Statuta OŠ Mitnica treba usvojiti i Školski odbor. Najviše izmjena odnosi se na pravdanje izostanaka učenika, što će olakšati tumačenje i roditeljima i učiteljima.

Izmjene i dopune Statuta jednoglasno su usvojene, sa 4 glasa „za“.

Ad. 3.

Od početka školske godine 2017./2018. na 60 dana do raspisivanja natječaja na mjestu učiteljice prirode, biologije i kemije radi Antonija Boras, jer je Marina Rubil koja je na tom mjestu zaposlena na neodređeno vrijeme, na bolovanju.

Na raspisani natječaj je pristiglo 7 zamolbi:

* Antonija Boras – prof. biol.i kemije, stručni ispit, iz Osijeka
* Marina Smetiško – mag.eduk. kemije i biologije, iz Jarmine
* Maja Gajšek – mag.ing.prehr. iz Osijeka
* Jasna Sajdl – prof. biologije i kemije iz Koške
* Ante Pazman – stručni prvostupnik, ing.prehr.tehn. iz Rokovaca
* Vanja Popović – prvostupnica biologije, iz Vukovara
* Melita Lončarić – mag.ing.proc.inženjerstva iz Osijeka

Većina kandidata nije stručna za to radno mjesto, a uz to što je stručna, Antonija Boras ima i položen stručni ispit.

Nakon glasanja, jednoglasno je prihvaćen prijedlog ravnateljice da se po natječaju ponovno zaposli Antonija Boras do povratka djelatnice Marine Rubil.

Na natječaj za učiteljicu likovne kulture pristigle su 3 prijave:

* Tamara Dević – mag.eduk.LK iz Vukovara
* Dorotea Cvijanović – mag.eduk.LK iz Vukovara
* Nevenka Novaković – aranžer VŠS, iz Vukovara

 Na tom radnom mjestu do raspisivanja natječaja radi Tamara Dević, pripravnica, a radno je mjesto oslobođeno odlaskom Mije Marušić na bolovanje (održavanje trudnoće).

Osim Tamare, uvjete radnoga mjesta zadovoljava još jedna kandidatkinja, pa s obzirom da ni ona nema položen stručni ispit, prijedlog je ravnateljice da se na radnom mjestu zadrži Tamara Dević do povratka Mije Marušić na rad.

Prijedlog je jednoglasno prihvaćen.

Ad. 4.

Zbog preraspodjele satnice, dosadašnja voditeljica Katarina Kalinić prestaje voditi Zadrugu, a nova je voditeljica Martina Salamon.

Prijedlog je jednoglasno prihvaćen.

Ad. 5.

S obzirom da je učiteljica njemačkoga jezika Zdravka Marković Boto otvorila bolovanje (održavanje trudnoće), potrebno je zaposliti zamjenu.

Ravnateljica je predložila Natašu Agatić kao zamjenu do raspisivanja natječaja na 60 dana, s obzirom da ju djeca poznaju, jer ju je mijenjala i tijekom prvog porodiljnog.

Prijedlog je jednoglasno prihvaćen.

Ad. 6.

Ravnateljica je počela rješavati problem postavljanja semafora kod Vodotornja i u Vatikanskoj ulici. Raspitala se kome se treba javiti za rješavanje toga problema, te je predstavnica roditelja Kristina Vitek predložila da se što prije pošalju dopisi kako bi se problem žurno riješio.

Ravnateljica je izvijestila da će sljedeće godine početi energetska obnove škole, koja je odobrena putem natječaja i bit će financirana iz sredstava EU fondova. Postoji mogućnost da zbog toga bude bilo potrebno malo ubrzati završetak školske godine (ubacivanjem radnih subota), kako bi radovi što ranije započeli.

Kako je dnevni red iscrpljen i nema više pitanja i prijedloga, sjednica Školskog odbora završava sa radom u 10,30 sati.

Zapisničar: Predsjednica Školskog odora:

Darija Benaković Božena Ursa Starc

KLASA: 003-06/17-01/06

URBROJ: 2188-106-08-17-01

U Vukovaru, 20.10.2017.g.